تأسف کی، آینس تلویزیونو آذربایجان و تورکیه خالق‌لاری آراسیندا قارداش‌لیق و استراتژی طرفداشلیق مناسیبت‌لری‌نین روحونا ضد موقع توتوب.
آذربایجان اجتماعتی، وطنداش جمعیتی تورکیه خالقی ایله هم‌رای‌لیک نمایش ائتدیره‌رک حاکمیت چئوریلیشی جهدینی پیسله‌دی، بونون یول وئریلمز اولدوغونو، تورکیه دؤولتچی‌لیگی‌نین اساس‌لاری‌نین سارسیدیلماسینا یؤنلدیگینی بیلدیریب‌لر. تأسف کی، آینس تلویزیونو آذربایجان و تورکیه خالق‌لاری آراسیندا قارداش‌لیق و استراتژی طرفداش‌لیق موناسیبت‌لری‌نین روحونا ضد موقع توتوب، تورکیه دؤولتی‌نین و حاکمیتی‌نین علیه‌هینه تبلیغات آپاریب، بو اؤلکه‌ده ترورچو تشکیلات کیمی تانینان، چوخلو اینسان اؤلومونه سبب اولموش قانلی حادثه‌لری تشکیل ائدن فتح الله گولنه و اونون طرفدارلارینا دستک وئریب.
حادثه باش وئرن آندان آینس تلویزیونو آیری-آیری وئریلیش و مصاحبه‌لرده آذربایجان اجتماعتینه تورکیه‌ده باش وئرن حادثه‌لرین "حاکمیت طرفیندن تشکیل ائدیلن شوو" اولدوغونو تلقین ائتمه‌یه، تورکیه حاکمیتی‌نین حیاتا کئچیردیگی تدبیرلری گؤزدن سالماغا چالیشدی. آینس تلویزیونونون امریکاداکی امکداشی تورکیه‌ده حاکمیت چئوریلیشینه باشچی‌لیق ائتمکده شبهه‌لی بیلینن فتح الله  گولن‌دن مصاحبه آلدی، بو مصاحبه یئرلی و خارجی مئدیا قوروملار واسطه‌سیله آنونس ائدیلدی.
دفعه‌لرله خبردارلیق ائدیلمه‌سینه باخمایا‌راق، آینس کانالی تروریزمین تبلیغی ایستیقامتینده فعالیتینی داوام ائتدیردی، تورکیه حاکمیتی‌نین وضعیت‌ین ثابت‌لشدیریلمه‌سی ایستیقامتینده آتدیغی آددیم‌لاری هدفه گؤتوروب، یوزلرله اینسانین قتله یئتیریلمه‌سینه سبب اولان قددار جینایته برات قازاندیرماغا چالیشیب و نتیجه اعتبار ایله قارداش اؤلکه‌ده وطنداش قارشیدورماسی‌نین درینلشمه‌سینه یؤنه‌لن آددیم‌لار آتیب.
تورکیه‌نین حاکمیت اورقان‌لاری، بو اؤلکه‌نین سفیرلیگی آذربایجانین دؤولت قوروم‌لارینا مراجعت ائده‌رک مسئله ایله باغلی درین ناراحات‌لیق‌لارینی بیلدیریب و موافق تدبیر گؤرولمه‌سینی خواهش ائدیب‌لر.
"تلویزیون و رادیو یاییمی حاقیندا" آذربایجان جمهوریتی قانونونون 11-جی ماده‌سینه اساساً، آذربایجان دؤولتی تلویزیون و رادیو واسطه‌سیله تروریزمین، شدتین، قددارلیغین، میلی، عرقی و دینی آیری-سئچکیلیگین تبلیغینه یول وئریلمه‌مه‌‌سینه نظارت ائدیر. دؤولت قورولوشونو زوراکی‌لیقلا دئویرمه‌یه، دؤولتین بوتؤو‌لوگونه و اؤلکه‌نین تهلوکه‌سیزلیگینه قصد ائتمه‌یه، میلی، عرقی و دینی عداوتی قیزیشدیرماغا، کوتلوی اغتیشاش‌لار تؤرتمه‌یه و تروریزمه آچیق چاغیریش‌لار میلی تلویزیون ‌- رادیو یاییمچی‌سی طرفین‌دن مدافعه اولوندوقدا و یا بو چاغیریش‌لاری سسلندیرمه‌یه بیله‌رک‌دن شرایط یارادیلدیقدا میلی تلویزیون - ‌رادیو یاییمچی‌سی‌نین فعالیتی موقتی دایان‌دیریلا بیلر.
میلی تلویزیون و رادیو شوراسی آذربایجان جمهوریتی باش ساوجیلیغین مراجعتینی نظره آلا‌راق تورکیه ایله آذربایجان آراسیندا استراتژی طرفداش‌لیق مناسیبت‌لری‌نین پوزولماسینا یؤنلمیش تخریباتین قارشی‌سینی آلماق، آچیق شکیلده تروریزمین تبلیغاتینا یول وئرمه‌مک مقصدیله آنس کانا‌لی‌نین یاییمی‌نین موقتی دایاندیریلماسی باره‌ده قرار قبول ائدیب.
آنس کانا‌لی‌نین قانونا ضد فعالیتی ایله باغلی محکمه‌یه موافیق مراجعت اولونا‌جاق و سون قرار محکمه طرفین‌دن وئریله‌جک.
